**INFORMACIÓ PER PASSAR A L’HORA DE TUTORIA A L’ALUMNAT DEL CENTRE**

* El consell escolar és l’òrgan de govern del centre en el qual participen tots els col·lectius del centre: professorat, alumnat, famílies, personal administratiu i de serveis, etc.
* La funció principal és participar en la presa de decisions en relació amb aquells temes importants per al funcionament i l'organització del centre.
* Els membres del consell escolar són elegits per un període de quatre anys i es renoven per meitats cada dos anys.
* El nostre consell escolar està format per 16 persones, 3 de les quals són alumnes.
* En aquest curs correspon la renovació dels 3 membre en el sector d’alumnes.
* Les candidatures es poden presentar a la secretaria del centre fins al divendres 13 de novembre.
* Les eleccions seran a l’hora del pati del dilluns 22 de novembre.

**Corresponen al consell escolar les funcions següents:**

* Participar en l'aprovació del projecte educatiu i les seves modificacions. El consell escolar ha de ser consultat pel director de manera preceptiva per valorar la proposta del projecte educatiu i manifestar el seu suport amb una majoria de les tres cinquenes parts dels membres.
* Participar en l'aprovació de la programació general anual, de les normes de funcionament i de la gestió econòmica del centre. El consell escolar ha de ser consultat de manera preceptiva per valorar cada una de les propostes i manifestar el seu suport per majoria simple dels membres.
* Avaluar l'aplicació del projecte educatiu i de les seves modificacions així com de la resta de documents de gestió del centre.
* Aprovar les propostes d'acords de corresponsabilitat, convenis i altres acords de col·laboració del centre amb entitats i institucions.
* Intervenir en el procediment d'admissió d'alumnes.
* Participar en el procediment de selecció i en la proposta de cessament del director o directora.
* Intervenir en la resolució dels conflictes i, si escau, revisar les sancions als alumnes.
* Aprovar les directrius per a la programació d'activitats escolars complementàries i d'activitats extraescolars, i avaluar-ne el desenvolupament.
* Participar en les anàlisis i les avaluacions del funcionament general del centre i conèixer l'evolució del rendiment escolar.
* Aprovar els criteris de col·laboració amb altres centres i amb l'entorn.
* Qualsevol altre que li sigui atribuïda per les normes legals o reglamentàries.